
R E F E R A T  D E  A P R O B A R E 
pentru atribuirea contractului de delegare a gestiunii Serviciului de iluminat public al Municipiului Brad pentru activitățile de întreținere a sistemului de iluminat public, verificarea/ repararea, montarea/demontarea instalațiilor și echipamentelor de iluminat ornamental-festiv de pe raza municipiului Brad, pentru anul 2024,
 prin procedura prevăzută de Legea nr. 98/2016 privind achizițiile publice, 
cu modificările și completările ulterioare, respectiv 
”achiziție publică directă de servicii ”



 	Sistemul de iluminat public funcționează în scopul satisfacerii interesului general al comunității, protejării intereselor beneficiarilor, întăririi coeziunii economico-sociale la nivelul comunităților locale, punerii în valoare, prin iluminat adecvat, a elementelor arhitectonice și peisagistice ale localităților, ridicării gradului de civilizație, a confortului și calității vieții, măririi gradului de siguranță a circulației rutiere și pietonale, creării unui ambient plăcut, creșterii oportunităților rezultate din dezvoltarea turismului, asigurării funcționării și exploatării în condiții de siguranță, rentabilitate și eficiență economică a infrastructurii aferente sistemului. 
	Astfel, se impune încheierea unui contract cu o societate autorizată ANRE care dispune de personal autorizat pentru efectuarea lucrărilor de întreținere a sistemului de iluminat public, precum și verificarea/ repararea, montarea/demontarea instalațiilor și echipamentelor de iluminat ornamental - festiv în municipiul Brad. 
Lucrările de întreținere se vor executa în scopul prevenirii sau eliminării deteriorărilor, avariilor sau incidentelor fără întreruperea furnizării energiei electrice și vor consta în supravegherea instalațiilor, controlul curent al instalațiilor, executarea de manevre, lucrări de întreținere periodice și respectiv lucrări de întreținere neprogramate.
	Periodicitatea reviziilor tehnice pentru corpurile de iluminat este conform normativelor tehnice în vigoare sau în funcţie de specificaţiile fabricantului.
	Periodicitatea reparaţiilor curente pentru tablourile electrice de alimentare, distribuţie, conectare/deconectare şi reţelele electrice de joasă tensiune destinate iluminatului public este de 3 ani, iar pentru corpurile de iluminat este de 2 ani.
         Valoarea maximă estimată în faza de pre-achiziție, prin consultarea pieţei privind prețurile similare existente pe piața liberă, este de până la 240.000 lei (fără T.V.A.).
	Serviciile propuse a fi achiziţionate vor fi încadrate în Propunerea Anexei Programului Anual al Achiziţiilor Publice pe anul 2024 la capitolul II  ”Servicii” poziția  1, CPV: 50232100-1, conform prevederilor art. 12 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice cu completările şi modificările ulterioare.
        În conformitate cu prevederile art. 7 alin. (5) din Legea nr. 98/2016 privind achizițiile publice, „Autoritatea contractantă are dreptul de a achiziționa direct produse sau servicii, în cazul în care valoarea estimată a achiziţiei, fără TVA, este mai mică decât 270.120 lei, respectiv lucrări, în cazul în care valoarea estimată a achiziției, fără TVA,  este mai mică decât 900.400 lei”,  iar potrivit prevederilor  art. 43 alin. 1 din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului - cadru din Legea nr. 98/2016 privind achizițiile publice, „achiziția ....se realizează prin aplicarea procedurii de achiziţie directă pe bază de document justificativ”.
         În acest sens se vor transmite invitații de participare către societăți care au în obiectul de activitate prestarea acestor servicii, dispun de personal calificat și care se încadrează în această sumă în vederea încheierii unui contract. 
	Contravaloarea serviciilor contractate urmează a fi achitată din bugetul local al Municipiului Brad pentru anul 2024 –  capitol bugetar ”Cheltuieli de bunuri și servicii – Iluminat public”.
         Ofertele vor fi negociate de către o comisie de evaluare constituită în acest sens prin dispoziția Primarului Municipiului Brad. 
	Materialele și echipamentele electrice folosite vor fi incluse în prețul de prestare a serviciilor.
	Serviciile vor fi achiziţionate de la o societate autorizată pentru prestarea acestor servicii care dispune de personal calificat, este înscrisă în Sistemul Electronic al Achizițiilor Publice și care se va putea autoriza ANRSC după încheierea contractului.  
	În contextul celor de mai sus am inițiat prezentul proiect de hotărâre prin care am propus atribuirea contractului de delegare a gestiunii Serviciului de iluminat public al Municipiului Brad pentru activitățile de întreținere a sistemului de iluminat public, verificarea/ repararea, montarea/demontarea instalațiilor și echipamentelor de iluminat ornamental-festiv de pe raza municipiului Brad, pentru anul 2024, prin procedura prevăzută de Legea nr. 98/2016 privind achizițiile publice, cu modificările și completările ulterioare, respectiv  ”achiziție publică directă de servicii ” și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, împuternicirea Primarului Municipiului Brad să semneze Contractul de achiziție publică de servicii.
	În susţinerea proiectului de hotărâre invoc  prevederile art. 1 alin. 2 lit. e, art. 29 alin. 2 alin. 8 lit. b, alin. 9, alin. 13 și ale art. 32 alin. 3 din Legea  nr. 51/2006 a serviciilor comunitare de utilităţi publice, republicată,  ale  7 alin. 5  din Legea nr. 98/2016 privind achizițiile publice, cu modificările și completările ulterioare, precum și  ale  Legii nr. 230/2006 a serviciului de iluminat public, cu modificările și completările ulterioare.


P R I M A R
Florin CAZACU

